Publicades les bases del III Concurs del Cartell de la Fira de la Salut de Burjassot
2025-07-24

La Regidoria de Sanitat de l’Ajuntament de Burjassot, dirigida per Isabel Mª Mora, ha iniciat la feina per a preparar la III Fira de la Salut. I el primer pas és confeccionar la imatge per a l’edició d’enguany. Imatge que eixirà del III Concurs de Cartells, les bases dels quals ja poden consultar-se en aquest ENLLAÇ.

Obert a aquelles persones amb edats compreses entre els 14 i els 19 anys, nascuts entre el 2005 i el 2010, les creacions podran presentar-se entre el 28 de febrer i el 21 de març, totes dues dates incloses, en el correu electrònic feriasalud@burjassot.es. Les obres han d’indicar el nom, cognoms, telèfon de contacte i DNI dels participants. Els dissenys han de ser de creació pròpia, original i inèdita i es permet utilitzar qualsevol tècnica, havent d’estar realitzat en DIN A3 i en disposició vertical.

El disseny i la temàtica del cartell han d’estar enfocats en els temes relacionats amb l’àmbit de la salut i que es contemple la igualtat i la perspectiva de gènere. A més, s’ha d’incloure el text “III Fira de la Salut Burjassot” o “III Feria de la Salud Burjassot” i deixar espai lliure en el disseny per a situar els logos pertinents.

La guanyadora o el guanyador del concurs, a més de veure la seua creació com a imatge de la III Fira de Salut de Burjassot, s’emportarà de premi un lot de material artístic.

Està previst que la III Fira de la Salut de Burjassot se celebre el dissabte 27 d’abril.